બપોરે 12.30 વાગ્યાની આસપાસ તમામ રથોનું મોસાળ સરસપુરમાં આગમન થયું હતું. ભગવાનને વધાવવા સરસપુર સહિત શહેરીજનો ઊમટી પડ્યા હતા. અહીં ભાવિકોએ વિવિધ ભોજનોનો સ્વાદ માણ્યો હતો. મામેરાની વિધિ પૂર્ણ થયા બાદ ગજરાજોએ જગન્નાથ મંદિર તરફ પ્રસ્થાન કર્યું હતું. ત્યાર બાદ ત્રણેય રથ પણ નિજમંદિર તરફ વળ્યા હતા. શહેરની 141મી રથયાત્રામાં વિવિધ ટેબ્લોએ આકર્ષણ જમાવ્યું હતું. શણગારેલી ટ્રકથી લઈને લોકો પણ અલગ અલગ વેશભૂષામાં રથયાત્રામાં જોડાયા હતા.